**Lüllemäe Põhikooli huvitegevuse põhimõtted**

**1. Üldpõhimõtted ja eesmärgid**

Huvitegevus on süsteemne juhendatud tegelemine õpilastega õppest vabal ajal isiksuse mitmekülgse arengu toetamiseks, teadmiste ja oskuste süvendatud omandamiseks ning koolirõõmu kasvatamiseks. Huvitegevuse üheks oluliseks eesmärgiks on mitmekesisus, arvestades huvialade spetsiifikat, piirkonna ja kooli traditsioone, vajadusi ja ressursse, kooli töötajate, õppurite ja vanemate soove.

Huvitegevuse kavandamisel ja läbiviimisel lähtume järgmistest põhimõtetest:

1. peame oluliseks noorte osalust ja vaba tahet;
2. lähtume kooli õppe- ja kasvatuslikest eesmärkidest ja ülesannetest;
3. toetame noorte arengut, iseseisvust, omaalgatust, initsiatiivi, aktiivsust;
4. pakume noortele eduelamusi ja tunnustust;
5. arendame loovust, ilumeelt ja sotsiaalseid oskusi;
6. aitame kaasa aktsepteeritavate isiksuseomaduste kujunemisele;
7. oleme avatud, positiivsed ja noori julgustavad;
8. pakume mitmekülgseid kultuurilisi, sportlikke ja loomingulisi ning koolikogukonda liitvaid tegevusi ja kultuurisündmusi;
9. toetame Eesti kultuuri- ja sporditraditsioonide ja paikkondlike traditsioonide arengut ning keskkonna jätkusuutlikkust.

Huvitegevuse ülesandeks on aidata kujuneda isiksusel, kes:

1. mõtleb loovalt;
2. oskab oma tegevust eesmärgistada , kavandada ja hinnata;
3. suudab valida, otsustada ja vastutust kanda;
4. suudab analüüsida ümbritsevat tegelikkust;
5. oskab teha tööd, on valmis koostööks;
6. omab elutervet hoiakut;
7. mõistab teadmiste ja pidevõppe tähtsust ning enesearenduse vajalikkust.

**2. Huvitegevuse valdkonnad, kujundatavad pädevused ja töövormid**

Kooli huvitegevuse peamisteks valdkondadeks on:

* 1. **Muusika**

Muusikavaldkond avardab võimalusi tundma õppida ning tutvustada meie oma rahva- ja pärimusmuusika sügavamat tausta ning olemust harrastustegevuses. Järjepidev õpetus aitab kaasa traditsioonilise eluviisi säilimisele pärimusmuusika vallas (repertuaar, pärimuslikud laulu- ja pillimängustiilid, rahvakalendri tähtpäevade tähistamine jne), aga ka kaasaegse muusika tundmisele ja viljelemisele. Valdkonna tegevusõpetuse eesmärk on:

1. edendada vaba musitseerimise vorme, kasutades traditsionaalsest kultuurist tuntud loomingulisi võtteid;
2. anda jätku aktiivsele muusikalisele eluviisile;
3. tõsta piirkonna omakultuuri kvaliteeti.
	1. **Kodanikuharidus ja sõnakunst**

Valdkond Kodanikuharidus ja sõnakunst laiendab kodanikuosaluse, kultuuri- ja ajaloopärandi ning ühiskonna kultuurilise ja keelelise mitmekülgsuse tutvustamisvõimalusi. Läbiviidavad tegevused on tihedalt seotud suhtlus-, väärtus-, ettevõtlikkus-, sotsiaalse ja enesemääratluspädevuse ning läbivate teemade „Kultuuriline identiteet“, „Kodanikualgatus ja ettevõtlikkus“, „Väärtused ja kõlblus“ ja „Teabekeskkond“ pädevuste kujundamisega. Valdkonna eesmärgiks on:

1. arendada õpilaste aktiivset osalust (koostöösuhete kujundamine, kaasalöömine koolielus);
2. edendada ühtekuuluvust, sotsiaalset õiglust ja ühiseid väärtusi;
3. arendada sotsiaalseid ja suhtlemisoskusi ning meedia kriitilise analüüsimise võimet;
4. suurendada eneseväljendusoskust ja rõõmu eneseväljendusest;
5. avardada isikliku/rahvusliku/kultuuriidentiteedi tajumise võimalusi;
6. edendada koolirõõmu ja –rahu.
	1. **Tervis**

Valdkonna Tervis tegevusõpetusega kujundatakse enesemääratlus- ja väärtuspädevust ning läbiva teema“ ja „Tervis ja ohutus“ pädevusi. Eesmärgiks on:

1. füüsilise aktiivsuse suurendamine;
2. iseenda valitsemise edendamine;
3. esteetilise ja kõlbelise suhtumise kujundamine elukeskkonda;
4. tervisliku eluviisi järgimise ja turvalise käitumise tõhustamine.
5. tervisega seonduvate teadmiste ja hoiakute ning sotsiaalsete toimetulekuoskuste arendamine;
	1. **Looduskeskkond**

Valdkonna Looduskeskkond tegevusõpetusega kujundatakse enesemääratlus- ja väärtuspädevust ning läbiva teema „Keskkond ja jätkusuutlik areng“ pädevusi. Eesmärgiks on:

1. esteetilise ja kõlbelise suhtumise kujundamine elukeskkonda;
2. keskkonnateadlikkuse tõstmine;
3. loodusliku mitmekesisuse väärtustamine.
	1. **Innovatsioon ja ettevõtlikkus**

Valdkond Innovatsioon ja ettevõtlikkus kujutab endast matemaatilise pädevuse, sotsiaalse- ja suhtluspädevuse ning läbivate teemade„ Elukestev õpe ja karjääri planeerimine“, „Tehnoloogia ja innovatsioon“, „Kodanikualgatus ja ettevõtlikkus“ ja „Väärtused ja kõlblus“ pädevuste kujundamist. Valdkonna tegevusõpetuse eesmärgiks on eelkõige:

1. õpiaktiivsuse kujundamine;
2. uuendusmeelsuse soodustamine;
3. tehnoloogiaalaste teadmiste ja oskuste kasvu toetamine;
4. spetsiaalsete vilumuste suurendamine;
5. omaalgatuse ja –vastutuse võimaluste pakkumine;
6. teadmiste suurendamine töömaailmast, elukutsetest ja õppimisvõimalustest.

**3. Töövormid**

Huvitöö Lüllemäe Põhikoolis toimub järgmiste tegevustena:

1. huviringides süsteemne huvialaga tegelemine;
2. kooli traditsiooniliste ja õppetööd toetavate ürituste korraldamine;
3. projektipõhine tegevus;
4. arendav vaba aja veetmine ja sisustamine;
5. kooli esteetilise keskkonna kujundamine sh stendide ja seinalehtede koostamine;
6. isetegevusvõimaluste pakkumine;
7. ühiskülastused, matkad jms;
8. näituste, viktoriinide jt korraldamine;
9. nõustamine ja teavitamine avatud tunni või tund-seminarina;
10. raamatukogu üritused;
11. õpilasesinduse tegevus;
12. koostöö erinevate ühendustega, asutustega, koolidega jt;
13. klassiüritused;
14. osalemine kohalikel ja maakondlikel üritustel.

Igal õppeaastal rakendatakse tööle huvialaringid vastavalt õpilaste soovidele ning kooli võimalustele ja vajadustele. Traditsioonilised huviringid on:

1. pillimäng;
2. kergejõustik;
3. puutöö;
4. kodundus, meisterdamine;
5. laskmine;
6. jalgpall;
7. sõnakunst ja näitlemine;
8. robootika;
9. loodus- ja matkaring;
10. võru keel.

Traditsioonilisi sündmusi korraldatakse ülekooliliselt ning kogukonda kaasates.

**September:** esimese koolipäeva aktus;

**oktoober:** Jaan Lattiku mälestusjooks “Teejuht”;

**november:** perepäev;

**detsember:** jõulunädal, shjõululaat, jõulupidu;

**jaanuar:** spordipäev;

**veebruar:** vabariigi aastapäeva aktus;

**aprill:** võõrkeele-tervisekohvik;

**mai:** kevadpidu;

**juuni:** õppeaasta lõpetamine**,** 9. klassi lõpuaktus.

**4. Huvitegevuse organiseerimist ja läbiviimist toetavad tegevused**

**Õpilasesinduse (*edaspidi ÕE*) tegevus**

ÕE koolis tegutseb vastavalt Õpilasesinduse põhimäärusele. ÕE tegevused ja organiseeritud üritused on suunatud eelkõige õpilaste demokraatliku osalemise õppimisele, ettevõtlikkuse ja omaalgatuslikkuse arendamisele ning noorte vabatahtliku tegevuse ärgitamisele koolis ja kogukonnas.

**Raamatukogu üritused**

Raamatukogu üritused on suunatud eelkõige lugemise vastu huvi äratamiseks, uue kirjanduse tutvustamiseks ja emakeele tähtsust tõstvate tegevuste korraldamisele.

**5. Huvitegevuse hindamine**

Huvitegevuse tulemuslikkuse näitajaid käsitletakse kahel tasandil: indiviid ja kool.

Indiviidi tasandil näitajad:

1. huvi ja tahe, huvi süvenemine;
2. rahulolu;
3. isiksuse areng, vaimsete ja füüsiliste võimete areng;
4. oskuste ja teadmiste omandamine;
5. võistlustest ja konkurssidest osavõtt, saavutused ja tunnustused;
6. kohusetundlik suhtumine oma valitud tegevusse;
7. omapäraste ideedega väljatulek;
8. oskus oma aega otstarbekamalt kasutada.

Kooli tasandil näitajad:

1. huviringide osalejate arv suhtena kooli õpilaste arvu;
2. kaasatus koolisisesesse tegevusse (kooliastmeti õpilased);
3. noored, kelle huvid ei leia rakendust, sh ka kooliväliselt;
4. noorte rahulolu ja jätkuv huvi huviringide vastu;
5. kooli esindamine, sh ka kooli maine kujundamine, ja osavõtt piirkondlikest ja vabariiklikest võistlustest, konkurssidest, näitustest; saavutused, tunnustused koolis, piirkonnas, mujal;
6. kultuurhariduslik kasvatustöö, sh ka kontserdi- ja näitusepubliku kasvatamine;
7. suurem võimalus tegeleda tunnivälise meelepärase arendava tegevusega, mõtestatud vaba aja sisustamine vastandiks noorte hulkumisele ning ebatervetele eluviisidele;
8. rohkem valikuvõimalusi, võimaluste mitmekesistamine;
9. piirkonna kultuurielu mitmekesistamine;
10. sõprussuhted teiste huvialakoolide/ -ringidega;
11. huvialaga jätkajate arv (järjepidevus õppeaastati, teises õppeasutuses, huvialakoolis).

**6. Huviplaani koostamine**

Iga õppeaasta algul koostatakse koostöös koolikogukonnaga ültööplaani osana huvitegevuse plaan, kus planeeritakse traditsioonilised üritused, orienteeruvad ajad ja vastutajad. Iga veerandi alguseks täiendatakse huviplaani uuenduslike, mittetraditsiooniliste ürituste jt sündmustega.

Huviplaan avalikustatakse kooli kodulehel ning õpilasi teavitatakse trimestri üritustest ka stendi Õpilastele vahendusel.